Lizinio

Flavio Galerio Valerio Liziniano Lizinio (; Mesia Garaia,  - Tesalonika, 325) erromatar enperadorea izan zen 308tik 324 arte.

Dazian jaioa, familia xume batean, Galerio adiskiderekin joan zen Pertsiara 297an. Severo II.aren heriotzaren ondoren, Galeriok Lizinio enperadore izendatu zuen 308ko azaroaren 11n. Iliria, Trazia eta Panonia probintziak jaso zituen haren agindupean.

313ko martxoan Konstantinoren arrebaordearekin ezkondu zen. Horrekin batera Milango Ediktua plazaratu zen. Honi esker, kristauei bahitutako ondasunak bueltatzen zitzaizkien. Apirilaren 30ean, Liziniok Maximino Daia garaitu zuen. Honela, Lizinio ekialdeko buru nagusia bilakatu zen. Konstantino mendebaldeko bakarra zen jada.

314an, Konstantinoren aurka jokatu zuen Liziniok, eta gerra piztu zen berriro. Liziniok porrota ezagutu zuen 314an eta 316an, Valerio Valente aldi bereko enperadorea hartu zuenean. Nolanahi ere, bakea sinatu zuten bi aldeek eta Liziniok ekialdeko burua izaten jarraitu ahal izan zuen.

324an, Konstantinok, kidearen bizioak eta adina ikusita, gerra deklaratu zion. Uztailaren 3an Hadrianopolisko guduan menderatu zuen Lizinio, eta Bizantzio hirian itxi zuen. Porrot batzuen ostean, amore behar izan zuen Liziniok. Tesalonikan atxilotuta, ihes egiten lortu zuen. Barbaroak haren alde ekartzen ari zela Konstatinok hilarazi zuen Martiniano aldi bereko enperadorearekin batera.

 Genealogia 

Kategoria:Erromatar enperadoreak
Kategoria:Erromatar Inperioko kontsulak
Kategoria:Valeriar leinua
Kategoria:Urkatuz exekutatutakoak
Kategoria:Konstantinotar dinastia
Kategoria:Tetrarkia
Kategoria:Iliriar enperadoreak
Kategoria:Daziarrak